Temeljem članka 48., stavak 3. Zakona o znanstvenoistraživačkoj djelatnosti ("Narodne novine" br. 96/93) ministar znanosti i tehnologije donosi

**PRAVILNIK O VOĐENJU POPISA ZNANSTVENIKA I ISTRAŽIVAČA MINISTARSTVA ZNANOSTI I TEHNOLOGIJE**

(«Narodne novine», broj 93/95)

I.OPĆE ODREDBE

Članak 1.

Ovim Pravilnikom utvrđuje se sadržaj, oblik i način vođenja Popisa znanstvenika i istraživača Ministarstva znanosti i tehnologije (u daljnjem tekstu: Popis), te postupak upisa i brisanja iz Popisa.

Članak 2.

Popis iz članka 1. ovoga Pravilnika vodi Ministarstvo znanosti i tehnologije (u daljnjem tekstu: Ministarstvo).

Članak 3.

Popis se vodi u obliku digitalne matice podataka. Uz Popis se u Ministarstvu vodi i zbirka isprava, koja sadrži cjelokupnu dokumeritaciju temeljem koje se vrši upis i brisanje iz Popisa.

Članak 4.

U Popis se upisuju:

1. znanstvenici izabrani u znanstvena zvanja znanstvenog suradnika, višeg znanstvenog suradnika i znanstvenog savjetnika,

2. istraživači izabrani u istraživačka zvanja stručnog suradnika, mladog asistenta i višeg asistenta,

3. nastavnici izabrani u znanstveno-nastavna zvanja docenta, izvanrednog profesora i redovnog profesora,

4. suradnici izabrani u suradnička zvanja stručnog suradnika, mladog asistenta i višeg asistenta, te

5. osobe koje imaju izrađen i obranjen magisterij ili doktorat znanosti a nisu izabrane u zvanja iz točaka 1, 2, 3. ili 4. ovoga članka.

Članak 5.

Osobe iz članka 4. ovoga Pravilnika upisuju se u Popis samo ukoliko imaju hrvatsko državljanstvo.

Članak 6.

Temelj za upis u Popis je:

- izbor u znanstveno ili istraživačko zvanje proveden prema Zakonu o znanstveno istraživačkoj djelatnosti,

- izbor u znanstveno-nastavno ili suradničko zvanje provedeno prema Zakonu o visokim učlištima ili

- izrađen i obranjen magisterij ili doktorat znanosti.

Članak 7.

Za osobe iz članka 4. ovoga Pravilnika u Popis se upisuju slijedeći podaci:

1. matični broj upisa

2. ime, očevo ime i prezime (za žene i djevojačko prezime)

3. datum, općina, grad i država rođenja

4. JMBG

5. državljanstvo i narodnost

6. adresa stanovanja (tel. fax., E-mail)

7. ustanova ili druga pravna osoba zaposlenja (poslodavac):

(a) sadašnje zaposlenje (poslodavac, adresa, tel., fax., E-mail)

- naziv odjela (zavoda)

- datum zaposlenja

- naziv radnog mjesta, zanimanje i dužnost

(b) ranije kretanje u službi (poslodavac, god. od - do)

(c) radni staž (godina, mjesec, dan)

8. školovanje :

- matura ili završni ispit (naziv škole, općina; grad, datum)

-diploma (VSS), magisterij i doktorat znanosti (ustanova, općina, grad, datum, mentor, tema, područje /polje)

9. napredovanje u zvanju:

- ustanova koja je izvršila izbor

- datum izbora

- podračje, polje, grana (predmet)

- tip zvanja (znanstveno, istraživačko, znanstveno-nastavno, nastavno ili suradničko)

10. područje rada:

(a) znanstvena aktivnost: područje, polje, grana, ogranak

(b) nastavna aktivnost: nazivi predmeta (kolegija)

11. znanstveno i stručno usavršavanje (duže od mjesec dana) u zemlji i inozemstvu (ustanova, općina, grad, država, vrijeme, područje i vrsta usavršavanja)

12. sudjelovanje u izradbi znanstvenoistraživačkih i drugih projekata u zemlji i inozemstvu (naziv projekta, šifra, vrijeme trajanja, ustanova, općina, grad, država)

13. članstvo i dužnosti u domaćim i međunarodnim organizacijama i društvima

14. članstvo u uredništvima domaćih i stranih časopisa

15. članstvo u HAZU (redovni član, član suradnik, dopisni član)

16. znanje stranih jezika

17. nagrade za postignute rezultate u znanstvenoistraživačkom radu

II. POSTUPAK I NAČIN UPISA U POPIS

Članak 8.

Postupak upisa u Popis pokreće se temeljem prijave za upis, koja se podnosi ovom Ministarstvu.

Prijavu za upis podnosi:

- znanstvenoistraživačka pravna osoba (u daljnjem tekstu : podnositelj prijave) za osobe iz članka 4, točka 1, 2, 3. i 4. ovoga Pravilnika, odnosno

- visoko učilište (u daljnjem tekstu: podnositelj prijave) ovlašteno za provođenje poslije diplomskih znanstvenih studija za stjecanje magisterija i doktorata znanosti za osobe iz članka 4, točka 5. ovoga Pravilnika.

Prijavu za upis može podnijeti i pojedinac, ukoliko ispunjava uvjete za upis propisane člankom 6, ovoga Pravilnika.

Članak 9.

Obvezna dokumentacija za upis u Popis je:

1. za osobe iz članka 4, točka 1, 2, 3. i 4. ovoga Pravilnika:

- popunjeni obrazac s podacima iz članka 7. ovoga Pravilnika,

- dokaz o hrvatskom državljanstvu,

- odluka o izboru u znanstveno, istraživačko, znanstveno-nastavno ili suradničko zvanje i

- popis objavljenih znanstvenih i stručnih radova.

2. za osobe iz članka 4, točka 5. ovoga Pravilnika:

- popunjeni obrazac s podacima iz članka 7. ovoga Pravilnika,

- dokaz o hrvatskom državljanstvu

- popis objavljenih znanstvenih i stručnih radova.

Obvezna dokumentacija podnosi se u jednom primjerku.

Članak 10.

Prijava za upis promjene podataka iz članka 7. ovoga Pravilnika podnosi se na isti način kao i kod upisa u Popis dostavom odgovarajučeg dokumenta koji dokazuje promjenu od strane podnositelja prijave ili pojedinca,

Članak 11.

Ako utvrdi da je uz prijavu dostavljena obvezna dokumentacija iz članka 9, ovoga Pravilnika, Ministarstvo će upisati osobu u Popis.

Ministarstvo jednom godišnje izvješćuje podnositelje prijava, koji su upisani u Upisnik znanstvenoistraživačkih pravnih osoba Ministarstva znanosti i tehnologije, o podacima iz Popisa.

Izvadak ili potvrde s podacima iz Popisa izdaju se na zahtjev podnositelja prijave ili na zahtjev osobe upisane u Popis. a ovlaštena osoba obvezno ih ovjerava potpisom i pečatom.

Izvadak s podacima iz Popisa može se izdati i na zahtjev drugih osoba koje za to dokažu pravni interes samo po pribavljenom odobrenju ministra.

III. BRISANJE IZ POPISA

Članak 12.

Osoba upisana u Popis u istraživačkom ili suradničkom zvanju stručnog suradnika ili mladeg asistenta biti će brisana iz Popisa ukoliko u zakonski predviđenom roku ne izradi i obrani magisterij znanosti.

Brisanje osobe iz stavka 1. ovoga članka izvršit će Ministarstvo temeljem prijave podnositelja prijave iz članka 8, stavak 2. alineja 1. ovoga Pravilnika

Ukoliko podnositelj prijave ne prijavi Ministarstvu okolnosti iz stavka 1. ovoga članka, Ministarstvo će brisati osobu iz. Popisa temeljem vlastitog saznanja o nastalim okolnostima.

IV. PRIJELAZNE I ZAKLJUČNE ODREDNICE

Članak 13.

Stupanjem na snagu ovoga Pravilnika prestaje važiti Pravilnik o registru istraživača i evidenciji radnika koji nisu izabrani u znanstvenoistraživačka zvanja ("Narodne novine" br.12/87).

Članak 14.

Ovaj Pravilnik stupa na snagu osmog dana od dana objave u "Narodnim novinama".